ᱨᱤᱭᱳ ᱰᱤ ᱡᱮᱱᱮᱨᱚ

ᱨᱤᱭᱳ ᱰᱤ ᱡᱮᱱᱮᱨᱚ ᱫᱚ ᱵᱨᱟᱡᱤᱞ ᱨᱮ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱟᱨ ᱟᱢᱮᱨᱤᱠᱟ ᱨᱮ ᱛᱩᱨᱩᱭ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱨᱤᱭᱳ ᱰᱤ ᱡᱮᱱᱮᱨᱚ ᱫᱚ ᱥᱟᱣ ᱯᱟᱣᱞᱳ ᱟᱨ ᱢᱤᱱᱟᱥ ᱜᱮᱨᱮᱥ ᱛᱟᱭᱚᱢ ᱵᱨᱟᱡᱤᱞ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱯᱚᱱᱚᱛ ᱨᱤᱭᱳ ᱰᱤ ᱡᱮᱱᱮᱨᱚ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱑ ᱡᱩᱞᱟᱭ ᱒᱐᱑᱒ ᱥᱟᱞ ᱨᱮ ᱠᱟᱞᱪᱟᱨᱟᱞ ᱞᱮᱸᱰᱥᱠᱮᱯ ᱞᱮᱠᱟᱛᱮ ᱥᱚᱦᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱫᱚ "ᱨᱤᱭᱳ ᱰᱤ ᱡᱮᱱᱮᱨᱚ: ᱠᱮᱨᱤᱳᱠᱟ ᱞᱮᱸᱰᱥᱠᱮᱯᱥ ᱵᱤᱪ ᱫᱟ ᱢᱟᱣᱩᱱᱴᱮᱱ ᱮᱱᱰ ᱫᱟ ᱥᱤ" ᱣᱟᱨᱞᱰ ᱦᱮᱨᱤᱴᱮᱡᱽ ᱛᱷᱟᱱ ᱞᱮᱠᱟᱛᱮ ᱧᱩᱛᱩᱢ ᱟᱠᱟᱱᱟ ᱾ ᱯᱩᱨᱛᱜᱟᱞᱤ ᱦᱚᱛᱮᱛᱮ ᱑᱕᱖᱕ ᱥᱟᱞ ᱨᱮ ᱛᱷᱟᱯᱚᱱ ᱮᱱᱟ, ᱥᱚᱦᱚᱨ ᱮᱛᱚᱦᱚᱵ ᱨᱮ ᱯᱩᱨᱛᱜᱟᱞᱤ ᱥᱟᱢᱨᱟᱡᱽ ᱤᱡ ᱢᱤᱫ ᱰᱚᱢᱮᱱ ᱨᱤᱭᱳ ᱰᱤ ᱡᱮᱱᱮᱨᱚ ᱨᱤᱱᱤᱡ ᱢᱩᱬᱛᱮᱱ ᱟᱜ ᱢᱟᱹᱪᱤ ᱛᱟᱦᱮᱸ ᱠᱟᱱᱟ ᱾ ᱑᱗᱖᱓ ᱥᱟᱞ ᱨᱮ, ᱱᱚᱣᱟ ᱵᱨᱟᱡᱤᱞ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱮᱱᱟ, ᱱᱚᱣᱟ ᱫᱚ ᱯᱩᱨᱛᱜᱟᱞᱤ ᱥᱟᱢᱨᱟᱡᱽ ᱟᱜ ᱢᱤᱫ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱑᱘᱐᱘ ᱥᱟᱞ ᱨᱮ, ᱛᱤᱥ ᱯᱩᱨᱛᱜᱟᱞᱤ ᱥᱟᱦᱤ ᱫᱚᱨᱵᱟᱨ ᱵᱨᱟᱡᱤᱞ ᱪᱟᱞᱟᱣ ᱮᱱᱟ, ᱨᱤᱭᱳ ᱰᱤ ᱡᱮᱱᱮᱨᱚ ᱯᱩᱨᱛᱜᱟᱞᱤᱡ ᱨᱟᱹᱱᱤ ᱢᱟᱨᱤᱭᱟ ᱫᱚ ᱯᱩᱭᱞᱩ ᱫᱚᱨᱵᱟᱨ ᱨᱤᱱᱤᱡ ᱢᱟᱹᱪᱤ ᱵᱮᱱᱟᱣ ᱮᱱᱟ ᱾ ᱛᱟᱭᱚᱢ ᱛᱮ, ᱩᱱᱤ ᱟᱡᱤᱡ ᱵᱮᱴᱟ, ᱯᱩᱨᱛᱜᱟᱞᱤᱡ ᱨᱟᱡᱽᱠᱩᱢᱟᱨ ᱨᱤᱡᱮᱸᱴ ᱡᱚᱟᱳ VI ᱟᱜ ᱟᱹᱭᱩᱨ ᱛᱮ, ᱭᱩᱱᱟᱭᱴᱮᱰ ᱠᱤᱝᱰᱚᱢ ᱚᱯᱷ ᱯᱩᱨᱛᱜᱟᱞ, ᱵᱨᱟᱡᱤᱞ ᱟᱨ ᱟᱞᱜᱟᱨᱵᱮᱥ ᱵᱷᱤᱛᱤᱨ ᱵᱨᱟᱡᱤᱞ ᱫᱚ ᱢᱤᱫ ᱯᱚᱱᱚᱛ ᱨᱤᱱᱤᱡ ᱰᱤᱜᱽᱱᱤᱴᱤ (dignity) ᱫᱷᱟᱹᱵᱤᱡ ᱥᱮᱴᱮᱨ ᱠᱮᱜᱼᱟ ᱾ ᱨᱤᱭᱳ ᱫᱚ ᱑᱘᱒᱒ ᱥᱟᱞ ᱫᱷᱟᱹᱵᱤᱡ ᱯᱞᱩᱨᱤᱠᱚᱱᱴᱤᱱᱮᱱᱴᱚᱞ ᱞᱩᱥᱤᱴᱟᱱᱤᱭᱟᱱ ᱨᱟᱡᱽᱥᱟᱦᱤ ᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱠᱟᱱᱟ, ᱛᱤᱥ ᱵᱨᱟᱡᱤᱞ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱮᱦᱚᱵ ᱮᱱᱟ ᱾ ᱱᱟᱜᱟᱢ ᱚᱛᱱᱚᱜ ᱦᱚᱲ ᱮᱞ ᱒᱐᱑᱐ ᱥᱟᱞ ᱨᱮᱱᱟᱜ IBGE ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱤᱭᱳ ᱰᱤ ᱡᱮᱱᱮᱨᱚ ᱥᱚᱦᱚᱨ ᱨᱮ ᱕,᱙᱔᱐,᱒᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱐ ᱥᱟᱞ ᱨᱮ, ᱥᱟᱣ ᱯᱟᱣᱞᱳ ᱛᱟᱭᱚᱢ ᱨᱤᱭᱳ ᱰᱤ ᱡᱮᱱᱮᱨᱚ ᱥᱚᱦᱚᱨ ᱫᱚ ᱵᱨᱟᱡᱤᱞ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾ ᱠᱟᱹᱣᱰᱤ ᱟᱹᱨᱤ ᱥᱮᱪᱮᱫ ᱯᱩᱨᱛᱜᱟᱞᱤ ᱯᱟᱹᱨᱥᱤ ᱫᱚ ᱟᱹᱢᱟᱹᱞᱮᱛ ᱟᱨ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱠᱟᱱᱟ, ᱟᱨ ᱱᱚᱣᱟ ᱞᱮᱠᱟ ᱟᱥᱲᱟ ᱨᱮ ᱮᱛᱚᱦᱚᱵ ᱯᱟᱹᱨᱥᱤ ᱠᱚ ᱪᱮᱫ ᱠᱚᱣᱟ ᱾ ᱤᱝᱞᱤᱥ ᱟᱨ ᱤᱥᱯᱮᱱᱤᱥ ᱦᱚᱸ ᱟᱹᱢᱟᱹᱞᱮᱛ ᱥᱤᱞᱟᱵᱟᱥ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱟᱥᱲᱟ ᱦᱚᱸ ᱢᱮᱱᱟᱜᱼᱟ, ᱡᱮᱞᱮᱠᱟ ᱟᱢᱮᱨᱤᱠᱟᱱ ᱤᱥᱠᱩᱞ ᱚᱯᱷ ᱨᱤᱭᱳ ᱰᱤ ᱡᱮᱱᱮᱨᱚ, ᱚᱵᱚᱨ ᱞᱮᱰᱤ ᱚᱯᱷ ᱢᱚᱨᱥᱤ ᱤᱥᱠᱩᱞ, ᱮᱥ.ᱟᱭᱤ.ᱮᱥ. ᱥᱣᱤᱥ ᱤᱱᱴᱟᱨᱱᱮᱥᱱᱟᱞ ᱤᱥᱠᱩᱞ, ᱠᱚᱨᱠᱚᱣᱟᱰᱳ ᱡᱚᱨᱢᱟᱱ ᱤᱥᱠᱩᱞ, ᱞᱤ ᱥᱤ ᱯᱷᱨᱮᱸᱠᱮᱥ ᱟᱨ ᱵᱨᱤᱴᱤᱥ ᱤᱥᱠᱩᱞ ᱚᱯᱷ ᱨᱤᱭᱳ ᱰᱤ ᱡᱮᱱᱮᱨᱚ ᱾ ᱥᱟᱜᱟᱲᱚᱢ ᱩᱰᱟᱹᱱ ᱰᱟᱹᱦᱤ ᱜᱮᱞᱮᱣᱳᱼᱮᱱᱴᱚᱱᱤᱭᱳ ᱠᱟᱨᱞᱚᱥ ᱡᱚᱵᱤᱢ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ: ᱡᱚᱛᱚ ᱡᱮᱡᱟᱹᱛᱤᱭᱟᱹᱨᱤ ᱟᱨ ᱰᱮᱦᱮᱨ ᱛᱮᱫ ᱰᱚᱢᱮᱥᱴᱤᱠ ᱩᱰᱟᱹᱜ ᱞᱟᱹᱜᱤᱫ ᱛᱮ ᱵᱮᱵᱷᱟᱨ ᱟᱠᱚ ᱾ ᱚᱜᱚᱥᱴ ᱒᱐᱐᱔ ᱥᱟᱞ ᱠᱷᱚᱱ, ᱥᱮᱱᱴᱚᱥᱼᱰᱭᱩᱢᱚᱱᱴ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱟᱹᱰᱤ ᱜᱟᱱ ᱩᱰᱟᱹᱜ ᱨᱮᱱᱟᱜ ᱴᱨᱟᱝᱥᱯᱷᱟᱨ ᱥᱟᱶ, ᱨᱤᱭᱳ ᱰᱤ ᱡᱮᱱᱮᱨᱚ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱚᱦᱚᱨ ᱨᱮᱱᱟᱜ ᱢᱩᱬ ᱫᱩᱣᱟᱹᱨ ᱵᱮᱱᱟᱣ ᱮᱱᱟ ᱾ ᱨᱤᱭᱳ ᱫᱚ ᱛᱟᱨᱟ ᱵᱨᱟᱡᱤᱞ ᱠᱷᱚᱱ ᱰᱚᱢᱮᱥᱴᱤᱠ ᱩᱰᱟᱹᱜ ᱠᱷᱚᱱ ᱡᱚᱯᱚᱲᱟᱣ ᱥᱟᱶᱛᱮ, ᱜᱮᱞᱮᱣᱳ ᱨᱮᱱᱟᱜ ᱑᱙ ᱫᱤᱥᱚᱢ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱭᱟ ᱾ ᱱᱚᱣᱟ ᱨᱤᱭᱳ ᱥᱚᱦᱚᱨ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ (᱑᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱚᱲᱟᱜ ᱨᱮ ᱔,᱐᱐᱐ ᱢᱤᱴᱚᱨ (᱑᱓,᱑᱒᱓.᱓᱖ ᱯᱷᱤᱴ) ᱨᱮ ᱵᱨᱟᱡᱤᱞ ᱨᱮᱱᱟᱜ ᱟᱹᱰᱤ ᱡᱤᱞᱤᱧ ᱨᱟᱱᱵᱮ ᱟᱨ ᱮᱛᱚᱢ ᱟᱢᱮᱨᱤᱠᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱠᱟᱨᱜᱚ ᱨᱚᱥᱚᱫᱽ ᱴᱟᱨᱢᱤᱱᱟᱞ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱮᱠᱥᱯᱨᱮᱥ ᱵᱟᱥ ᱥᱮᱵᱟ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱦᱟᱡᱽ ᱜᱷᱟᱴ ᱨᱤᱭᱳ ᱰᱤ ᱡᱮᱱᱮᱨᱚ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱚ ᱠᱟᱨᱜᱚ ᱵᱚᱞᱭᱩᱞ ᱨᱮ ᱵᱨᱟᱡᱤᱞ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱵᱤᱡᱤ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱟᱨ ᱱᱚᱣᱟ ᱠᱨᱩᱡᱽ ᱡᱟᱦᱟᱡᱽ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱜᱩᱟᱱᱟᱵᱟᱨᱟ ᱫᱚᱨᱭᱟ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱨᱮ ᱢᱮᱱᱟᱜ, ᱱᱚᱣᱟ ᱨᱤᱭᱳ ᱰᱤ ᱡᱮᱱᱮᱨᱚ, ᱥᱟᱣ ᱯᱟᱣᱞᱳ, ᱢᱤᱱᱟᱥ ᱜᱮᱨᱮᱥ ᱟᱨ ᱮᱥᱯᱤᱨᱤᱴᱳ ᱥᱮᱱᱴᱳ ᱯᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱪᱷᱟᱸᱪ:Commons+cat Rio de Janeiro City Hall website back to Rio! Royal Geographical Society of South Australia historical piece containing images of Rio, 1914 Rio de Janeiro Photo Gallery – Year of Brazil Archived ᱒᱐᱑᱔-᱐᱔-᱒᱘ at the Wayback Machine., Queens College, CUNY Rio de Janeiro clínica medica Archived ᱒᱐᱒᱑-᱐᱙-᱑᱙ at the Wayback Machine. Images of Rio, hundreds of images from the 1920s to the present Rio de Janeiro – The Marvellous City Archived ᱒᱐᱑᱓-᱐᱒-᱑᱓ at the Wayback Machine., AboutBrasil Geographic data related to Rio de Janeiro at OpenStreetMap Explore Rio de Janeiro: Carioca Landscapes between the Mountain and the Sea in the UNESCO collection on Google Arts and Culture ᱪᱷᱟᱸᱪ:ᱨᱤᱭᱳ ᱰᱤ ᱡᱮᱱᱮᱨᱚ